คือมีเพศ​สัมพันธ์​กับ​แฟน แล้ว​มีเพศ​สัมพันธ์​ใน​วัน​ตกไข่​แต่​ไม่ได้​ป้องกัน​แต่หลั่ง​นอก แล้วแฟนไม่ได้เช็ดทำความสะอาด แล้วเอาใส่อีกครั้ง หลังจากมีอะไรกันกับแฟน1อาทิตย์มีอาการปวดหัว อ่อนเพลีย ง่วงนอนบ่อย เจ็บเต้านม และ12วันหลังจากมีเพศ​สัมพันธ์​ มีเลือดออกจากช่องคลอด​คล้ายๆประจำเดือยแต่สีอ่อนกว่า มีอาการปวดท้องเหมือนปวดท้องประจำเดือนด้วย อยากทราบว่ามีโอกาสท้องไหมคะ?
สวัสดีค่ะ Pp,การมีเพศสัมพันธ์โดยการหลั่งนอก จะมีโอกาสตั้งครรภ์ประมาณ 4%-22% และหากได้มีเพศสัมพันธ์ต่อทันที ก็อาจมีโอกาสตั้งครรภ์ได้ เพราะอาจมีอสุจิปนเปื้อนอยู่ที่ปลายอวัยวะเพศและในท่อปัสสาวะ ซึ่งเมื่อมีน้ำหล่อลื่นออกมาอสุจิก็จะออกมากับน้ำหล่อลื่น ทำให้ มีโอกาสที่จะตั้งครรภ์ได้สำหรับเลือดที่ออกจากช่องคลอดนั้น อาจเป็นเลือดประจำเดือนก็ได้ เนื่องจากอยู่ในช่วงที่ประจำเดิือนควรจะมา หากเลือดที่ออกมีปริมาณมากพอสมควรจนต้องใส่ผ้าอนามัย และมานาน 2-7 วัน เลือดดังกล่าวก็น่าจะเป็นประจำเดือนค่ะ ดังนั้น อาการต่าง คือปวดหัว อ่อนเพลีย ง่วงนอน และเจ็บเต้านม น่าจะเป็นอาการก่อนการมีประจำเดือนมาค่ะอย่างไรก็ตาม หากเลือดมีเพียงเล็กน้อยและออกเพียง 1 วัน หรือมานานเกิน 10 วัน อาจไม่ใช่เลือดประจำเดือน ซึ่งในกรณีนี้ ก็ควรตรวจหาการตั้งครรภ์ดูด้วยค่ะ